
	OBČINA KOMEN

	župan




Številka: 478-37/2023-6
Datum: 8. 9. 2026

OBČINA KOMEN
OBČINSKI SVET


Na podlagi 30. člena Statuta Občine Komen (Ur. l. RS, št. 80/09, 39/14, 39/16) predlagam občinskemu svetu Občine Komen v sprejem naslednji:
Predlog sklepa o ukinitvi statusa grajenega javnega dobra na parceli št. 949/13 k.o. 2416 Štanjel

Obrazložitev:

Nepremičnina s parc. št. 949/13 k.o. 2416 Štanjel ima v zemljiški knjigi zaznambo javnega dobra v lasti Občine Komen. 

[bookmark: _Hlk213055106]Parcela v k.o. Štanjel je bila določena z odločbo Območne geodetske uprave Ljubljana, Geodetske pisarne Domžale številka 35312-38874/2026-2562-3 z dne 3. 7. 2026. V evidenci zemljiškega katastra, se je v zemljiškem katastru ukinila parcela št. 989/18 k.o. 2416 Štanjel, v izmeri 6037 m2 in se razdelila na parceli št. 949/22 v izmeri 6003 m2, in 949/13 v izmeri 34 m2. 

Nepremičnina je bila del parcele, po katerih poteka pot. V naravi je parc. št. 989/13 k.o. 2416 Štanjel funkcionalno zemljišče ob stanovanjski hiši zainteresirane osebe za nakup. Nepremičnina se ne uporablja za splošno rabo. 

Stvarnopravni zakonik (Ur. l. RS, št. 87/02, 91/13 in 23/20) v 19. členu določa, da je javno dobro stvar, ki jo v skladu z njenim namenom ob enakih pogojih lahko uporablja vsakdo (splošna raba). Definicija javnega dobra je opredeljena v 3. členu Zakona o urejanju prostora (Ur. l. RS, 199/21, 18/23 – ZDU-1O, 78/23 – ZUNPEOVE, 95/23 – ZIUOPZP, 23/24, 109/24 in 25/25 – odl. US, v nadaljevanju: ZUreP-3): »grajeno javno dobro je zemljišče, objekt ali njegov del, namenjen taki splošni rabi, kot jo glede na namen njegove uporabe določa zakon ali na njegovi podlagi izdan predpis; grajeno javno dobro je državnega in lokalnega pomena ter je lahko v lasti države, občine ali v zasebni lasti«.

ZUreP-3 v 3. odstavku 262. člena določa, da se grajenemu javnemu dobru status lahko odvzame smiselno po postopku iz 260. člena tega zakona, 260. člen pa določa, da se status grajenega javnega dobra lokalnega pomena pridobi z ugotovitveno odločbo, ki jo na podlagi sklepa občinskega sveta po uradni dolžnosti izda občinska uprava. Iz tega izhaja, da objektu preneha status grajenega javnega dobra z ugotovitveno odločbo, ki jo na podlagi sklepa občinskega sveta po uradni dolžnosti izda občinska uprava. Ko postane odločba o ukinitvi javnega dobra pravnomočna, jo občinska uprava pošlje pristojnemu sodišču, ki po uradni dolžnosti iz zemljiške knjige izbriše zaznambo javnega dobra.

Z ukinitvijo javnega dobra bodo nastopili pogoji za razpolaganje z nepremičninami. Priloženi sklep o ukinitvi grajenega javnega dobra zato predajamo v obravnavo, s predlogom, da se ga sprejme.

parc. št. 949/13 k.o. Štanjel


Pripravila:
mag. Katja Mulič							  mag. Erik Modic
župan

Občina Komen
Občinski svet
Komen 86, 6223 Komen
	PREDLOG SKLEPA




Številka:
Datum:


Na podlagi 16. Statuta Občine Komen (Ur. l. RS, št. 80/09, 39/14, 39/16) je občinski svet Občine Komen na ……redni seji dne………….sprejel 

S K L E P

1.

Ugotavlja se, da nepremičnina s parc. št. 949/13 k.o. 2416 Štanjel, v izmeri 34 m2 , v zemljiški knjigi vpisana z zaznambo grajenega javnega dobra v lasti Občine Komen, ne služi več vpisanemu namenu, zato se status grajenega javnega dobra ukine.

2.

Navedena nepremičnina izgubi status grajenega javnega dobra z ugotovitveno odločbo, ki jo izda po uradni dolžnosti občinska uprava. Po pravnomočnosti odločbe se le-ta pošlje pristojnemu sodišču, da po uradni dolžnosti iz zemljiške knjige izbriše zaznambo o grajenem javnem dobru. Z izbrisom zaznambe javnega dobra postane parcela št. 949/13 k.o. 2416 Štanjel, last Občine Komen.

      3.

Ta sklep začne veljati naslednji dan po objavi v Uradnem listu Republike Slovenije.

mag. Erik Modic
    župan











Sklep poslati:
· v objavo v Uradnem listu


Komen 86, 6223 Komen
telefon: 05 7310 450, www.komen.si, e-pošta: obcina@komen.si

